eveeye kumusaala . Umundu yagulaa yira . Litunda liveeye lirahi . Litunda lirahi liigoti. Nuvulahi avandu vakoleki kumatunda ? Nikutaaga matunda kulakoleraki ? Umundu wagulaa matunda ula ahira haliki ? Voola uvulahi voveeye kumisaala . Tivula amiita govulimu vulandaa mukivanda . Vulandaa ahekituunda keveeye . Musikaali yikalaa kukituunda naalinda vidundu mukivanda . Aveeye mulindi mulahi . Amagondi galondaa Amondo . Indimu enderere eveeye indulu . Endohi eveeye kuligondi . Lisooma lio kunigwa Mu mihiga ja sirini , kovole hagati ha 1920 na 1930 lwa Vamisheni na serikali venya avana vasome vwali vudinyu konyola avana vanyala kutsia kusoma . Miyinzi ja vana jalange kwaya no kolera si yalange ho mundu wali alote mwana avule kwaya naho kolera áhonge ni yikaye ndi vu asomanga dave . Chavamanya vakola avami vagendanga ku migitsi ni vadoola avana vavenyanga vahile mu lisoma . Avami vagavulanyia kivala mu vidonye vidididi na sia kedonye chali nu musigali walindanga avandu nu kuvagimira lwa vakoli magoso ahirira mwami . Musigali uyu niye walondanga ku vana venyekanga vatsie kosoma . Avana valala vagimirangwa ma viruka vatsia kwivisa mu vulimu . Vulimu vwali ni vukikiri ku vonene vwene mwana ni yivisi mu siyali anyala konyoleka dave . Tsimbanda tsyali nitsikikiri nu vulimu vunyingi . Lise mu vivanda lyali linene lyene . Mwana ni yivisanga mu siyali anyala kololeka dave . Avanyalanga kwivisa vavula konyolwa vevolanga vakoli ikindu ekenene musigali utamiywi kuvanyola . Avana vakana valondangwa ku ligali dave . Avandu vali vakulundu yavo avene vatovolanga kutsia kosoma nivenyanga vamanye kosoma ivangeri . Ku lwayago tsisukulu mu madala tsyalange hali kaviri . Ya vandu vakulundu isaa ya mugolova inyima wa saa nane . Na vana mugamba isaa ya mbasu . Ling'ana lyo kogenya avandu vakulundu vamanyanga vwangu kosoma , no kuhandika . Lisoma lya valanganga madiku gano ngumbaru inyinga zana yeyo yirwo lwa lyali ne tsingulu . Avana sivatunganga ifisi dave . Avegitsi vatungangwa kindu kidididi muno kandi vali avihani ku gasi . IHILI YO MUSATSA NO MUKALI . Mundu Musatsa ihili emenyanga mihiga kuli ILIUVA . navuzwa ihili yo mwana mkana naho mundu mukali yanguha kufa vwangu kuli umweli gutsitsa anaho gutula nivwenya kucha naho gutula hamugolova ma gwanguha kugwa imadioli naho Munyanza . Umundu mukali natsiyi ilukali naho ku musatsa wewe numulinda vulahi mayivulayo umwana , yivila yengo wayivulwa vwangu ma ihiili yatsiyi mu yilana ukuva ihiili yeye , naniyakivula avana kuduka kuvisukulu kalunu avana veve vivilila wanga mama weve muvifwa nitali avana vatsangayo kuli avageni . Navutswa ihiili yo mundu musatsa emenya vutswa mihiga ne mihiga . Imigera ne tsinyanza kandi tsikamanga , mainyima tsiloleka kuli mundu mukali aloleka ku yengoo wayivulwa muing'inga indambi . Navutswa LIUVA yilio limenya nililoka kuli mundu musatsa yamenya nalokela hango mu HIILI yeye . Mundu musatsa nakutsa atevangwa ahayivulwa . Mundu Musatsa wo mugitsi gwigwe vulungi atevangwa ha mugitsi ku mkono mulungi ihiili kandi , nakutsa avikangwa kulusimbu inahiru na mundu mukali avikangwa kulusimbu ivulili ina mukono mukali . Mundu mukali namaliyi mihiga avikangwa kulusimbu ivulili inamkono mukali . Mundu